22/12/2021 | Administración LocalMunicipal
Ames
Aprobación definitiva do Plan especial de infraestruturas e dotacións en solo rústico en Travesía da Moa - Milladoiro. Publicación da normativa

O Plan especial de infraestruturas e dotacións en solo rústico en Travesía da Moa - Milladoiro do Concello de Ames, foi aprobado definitivamente por acordo do Pleno municipal, en sesión ordinaria que tivo lugar o sesión ordinaria celebrada o día 27 de maio de 2021. Este foi publicado no Diario Oficial de Galicia, núm.159, do 19 de agosto de 2021. Por resolución da directora xeral de Ordenación do Territorio e Urbanismo de 1 de decembro de 2021, procedeuse á inscrición do Plan especial de infraestruturas e dotacións, PEID, na travesía da Moa, no Milladoiro, do Concello de Ames, no Rexistro de Ordenación do Territorio e Planeamento Urbanístico de Galicia, co número de rexistro ROTPG/P/81/2021, da Sección II, do Libro I, Tomo I, folla rexistral nº 63, segundo o disposto nos artigos 88 da Lei 2/2016, do 10 de febreiro, do solo de Galicia e 208 e seguintes do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. De conformidade co disposto polos artigos 82 e 88.4 da Lei 2/2016, do 10 de febreiro, do solo de Galicia e 70 da Lei 7/1985, do 2 de abril, reguladora das bases de réxime local, publícase a normativa que desenvolve este plan especial, aos efectos de aplicación e coñecemento xeral. Corresponde á edificación destinada fundamentalmente ao establecemento dunha dotación sanitario asistencial de carácter privado. Considérase uso principal, o sanitario asistencial. Usos permitidos: os vinculados funcionalmente ao uso sanitario asistencial. Esta Ordenanza é de aplicación á parcela de dotación privada. Dado o carácter da dotación previsto para a parcela, considérase que a mesma debe ser utilizada na súa totalidade para a finalidade cedida. Edificabilidade máxima neta por m2 de parcela: 0,40m2/m2. Estas condicións de edificabilidade, deben ser cumpridas simultaneamente polas edificacións que se constrúan na parcela regulada pola presente ordenanza. Para o cómputo da superficie edificable total se estará ó sinalado no artigo 64.5 e no anexo 1 do RLSG. A edificación non poderá ocupar máis dun vinte por cento (20%) da superficie da parcela. A altura máxima da edificación, sobre a rasante natural da parcela, será de sete metros (7 m.) medida no centro de fachada ata o arranque inferior das vertentes de cuberta. O máximo número de plantas da edificación sobre a rasante será de dúas (2) plantas. Se permite o aproveitamento baixo cuberta. a lindeiros: mínimo de 5 m. á aliñación exterior: mínimo 8 m. I.- Nº PRAZAS APARCAMENTO: 1 praza/250 m2 construídos J.- ALTURA MÁXIMA PECHES: dous metros, de maneira que a porción maciza teña unha altura máxima de 1,30 cm. medido sobre o perfil lonxitudinal da fachada. O resto será un peche diáfano. K.- CONDICIÓNS AMBIENTAIS Manterase a vexetación autóctona presente na parcela e compatible co espazo edificado, establecéndose o uso de especies autóctonas nos novas axardinamentos. Se evitará o uso de mobiliario e sistemas de iluminación de tipoloxías urbanas nos espazos libres de lecer. Manterase o estado natural dos terreos con plantación de arboredo ou especies vexetais en, polo menos, a metade da superficie da parcela. L.- Farase constar, no rexistro da propiedade a vinculación da superficie exixible á construción e aos usos autorizados, expresando a indivisibilidade e as concretas limitación ao uso e á edificabilidade impostas polo título habilitante de natureza urbanística. Se buscará a harmonización do conxunto, optando por materiais e cores que suavicen o contraste coa contorna, especialmente nos Iindeiros fronte ao solo rústico e edificacións tradicionais. Para tal fin, utilizarase a Guía de caracterización e integración paisaxística de valados elaborada pola Consellería de medio ambiente e territorio. Os acabados da edificación seguirán as recomendacións da Guía da Cor e materiais, para a grande área paisaxística de Galicia Central na que se atopa o ámbito no que se pretende desenvolver este PEID. No non sinalado nesta ordenanza estarase ao estipulado no PXOM de Ames. Considérase que coa información que se expón neste documento o plan especial de infraestruturas e dotacións resulta definido adecuadamente. Ames, 20 de decembro de 2021.- O Alcalde.-José Blas García Piñeiro.-